stanford-oval/wikipedia huggingface dataset:
โนกิซากะโฟร์ตีซิกซ์

| โนกิซากะโฟร์ตีซิกซ์ |
| --- | --- |
ตราสัญลักษณ์ของโนกิซากะโฟร์ตีซิกซ์
ข้อมูลพื้นฐาน
ที่เกิด: โตเกียว ประเทศญี่ปุ่น
แนวเพลง: เจป็อป
ช่วงปี: พ.ศ. 2554-ปัจจุบัน
ค่ายเพลง: โซนี่เรคอร์ด/N46Div

สมาชิก: ดูที่หัวข้อสมาชิกปัจจุบัน
อดีตสมาชิก: ดูที่หัวข้อสมาชิกที่จบการศึกษาแล้ว

เว็บไซต์: www.nogizaka46.com
โนกิซากะโฟร์ตีซิกซ์ (ญี่ปุ่น: 乃木坂46; โรมาจิ: Nogizaka Fōtīshikkusu, อังกฤษ: Nogizaka46) เป็นกลุ่มไอดอลหญิงญี่ปุ่น ก่อตั้งโดยยาซุชิ อากิโมโตะ โดยสร้างขึ้นเป็นคู่แข่งอย่างเป็นทางการของเอเคบีโฟร์ตีเอต และเป็นไอดอลกลุ่มแรกของซากามิจิซีรีส์ ซึ่งรวมไปถึงวงน้องสาวอย่างเคยากิซากะโฟร์ตีซิกซ์ โยชิโมโตะซากะโฟร์ตีซิกซ์ และ ฮินาตะซากะโฟร์ตีซิกซ์
ผลงานเพลงของวงประกอบไปด้วยซิงเกิล 24 ซิงเกิล และ อัลบั้มรวมเพลง 5 อัลบั้ม แต่ละซิงเกิลของโนกิซากะโฟร์ตีซิกซ์ตั้งแต่ซิงเกิลที่สามเป็นต้นไป ได้ติดอันดับสูงสุดบนชาร์ตประจำสัปดาห์ของออริคอน และมียอดขายอย่างน้อยมากกว่าหนึ่งล้านแผ่นตั้งแต่ซิงเกิล "Influencer" เป็นต้นไป นอกจากนี้ทางวงยังมีรายการโทรทัศน์ รายการวิทยุ ละครเวที และภาพยนตร์ เช่น NOGIBINGO!, Hatsumori Bemars, Nogizaka Under Construction, Asahinagu และภาพยนตร์สารคดีของวงอีกจำนวนมาก
โนกิซากะโฟร์ตีซิกซ์ได้รับรางวัลแกรนด์พริกซ์จากงานประกาศรางวัลประจำปี เจแปนเรคอร์ดอะวอดส์ด้วยเพลง "Influencer" (2560) และ "Synchronicity" (2561) ติดต่อกันสองสมัย และวงมียอดขายซีดีรวมกว่า 18 ล้านแผ่นในประเทศญี่ปุ่น
ประวัติ > 2554-2555: การก่อตั้งวงและช่วงก่อนประสบความสำเร็จ

การตั้งวงโนกิซากะโฟร์ตีซิกซ์ถูกประกาศครั้งแรกเมื่อวันที่ 29 มิถุนายน 2554 โดยเป็นไอดอลวงแรกที่ได้รับระบุว่าเป็น "คู่แข่งอย่างเป็นทางการ" (公式ライバル, kōshiki raibaru) ของเอเคบีโฟร์ตีเอต โดยแตกต่างจากไอดอลวงน้องสาวของเอเคบีโฟร์ตีเอต อย่างเอ็นเอ็มบีโฟร์ตีเอต และเอสเคอีโฟร์ตีเอต ชื่อวงตั้งจากสถานีโนกิซากะ ซึ่งตั้งอยู่ใกล้เคียงกับที่ตั้งของสำนักงานของโซนี่มิวสิกเจแปน ยาซุชิ อากิโมโตะ โปรดิวเซอร์ของวงยังได้กล่าวอีกว่า เลข "46" นั้นได้รับเลือกให้เป็นความท้าทายกับเอเคบีโฟร์ตีเอตโดยตรง โดยสื่อถึงความหมายที่ว่า โนกิซากะโฟร์ตีซิกซ์จะประสบความด้วยจำนวนสมาชิกที่น้อยกว่า เพื่อให้มีความแตกต่างจากวงไอดอลของเอเคบีโฟร์ตีเอตและวงน้องสาว ภาพลักษณ์ของโนกิซากะโฟร์ตีซิกซ์นั้นมีพื้นฐานมาจากโรงเรียนประจำหญิงล้วนของประเทศฝรั่งเศสในความคิดของชาวญี่ปุ่น ซึ่งสื่อถึงความหมายโดยนัยถึงสง่างามและงดงาม (elegant and refined)
การคัดเลือกรอบสุดท้ายของวงจัดขึ้นในวันที่ 20-21 สิงหาคม ได้คัดเลือกผู้เข้ารอบสุดท้าย 56 คนเหลือ 36 คน จากผู้เข้าร่วมคัดเลือกทั้งหมด 38,934 คน และยังมีการประกาศว่าจะมีสมาชิก 16 คนจะเป็น "เซ็มบัตสึ" สำหรับในการขึ้นแสดงเพลงและการออกสื่อต่าง ๆ ในวันที่ 2 ตุลาคม 2554 วงได้มีรายการวาไรตี้โชว์รายการแรกชื่อ Nogizakatte, Doko? (乃木坂って、どこ?, แปลว่า โนกิซากะอยู่ที่ไหน) และดำเนินรายการโดยนักแสดงตลกคู่หู บานานาแมน
ในวันที่ 22 กุมภาพันธ์ 2555 โนกิซากะโฟร์ตีซิกซ์ได้ปล่อยซิงเกิลเปิดตัว "Guruguru Curtain" (ぐるぐるカーテン) โดยติดอันดับที่สองในชาร์ตออริคอนและมียอดขาย 136,309 แผ่นในสัปดาห์แรก และซิงเกิลที่สอง "Oide Shampoo" (おいでシャンプー) ได้ปล่อยในวันที่ 2 พฤษภาคม ในปีเดียวกัน และกลายเป็นซิงเกิลแรกของวงที่ติดอันดับที่หนึ่งของชาร์ตประจำสัปดาห์ออริคอนด้วยยอดขาย 156,000 แผ่น ท่าเต้นของเพลง "Oide Shampoo" ทำให้เกิดข้อโต้เถียงในช่วงเวลาหนึ่ง เนื่องจากนักวิจารณ์ไม่เห็นด้วยที่กับการที่สมาชิกยกกระโปรงขึ้นเหนือใบหน้าในช่วงหนึ่งของการแสดง
ในเดือนมิถุนายน 2555 โนกิซากะโฟร์ตีซิกซ์ได้เป็นส่วนหนึ่งของงานยูบิมัตสึริ เทศกาลรวมไอดอลที่จัดโดยริโนะ ซาชิฮาระ โดยถูกจัดขึ้นที่สนามกีฬาต่อสู้ญี่ปุ่น ต่อหน้าผู้ชมจำนวน 8,000 คน พวกเธอได้แสดงละครเวทีครั้งแรกของวงชื่อ 16 nin no Principal (16人のプリンシパル) ณ โรงละครพาร์โคชิบุยะ ในเดือนกันยายน 2555 ในปลายปี พ.ศ. 2555 โนกิซากะโฟร์ตีซิกซ์ได้ติดอันดับที่หนึ่งของชาร์ตประจำปีออริคอนในหมวดหน้าใหม่ (newcomers sales) ด้วยยอดขาย 870 ล้านเยน
ประวัติ > 2556-2558: รุ่นที่สองและความสำเร็จระดับประเทศ

โนกิซากะโฟร์ตีซิกซ์จัดคอนเสิร์ตครบรอบปีครั้งแรกในชื่อ 1st YEAR BIRTHDAY LIVE ที่มากุฮาริเม็สเซอ จังหวัดชิบะ ในเดือนกุมภาพันธ์ 2556 โดยมีผู้เข้าชมกว่า 9,000 คน ในเดือนธันวาคม 2556 ถึงเดือนเมษายน 2557 ได้มีการคัดเลือกสมาชิกโนกิซากะโฟร์ตีซิกซ์รุ่นสองขึ้น โดยได้สมาชิกใหม่ทั้งหมด 14 คนจากผู้สมัคร 16,302 คน โดยสมาชิก 13 คนได้แนะนำตัวในละครเวที 16 nin no Principal deux (16人のプリンシパル deux) ในเดือนพฤษาคม 2556 วงได้มีรายการวิทยุรายการแรกของวงชื่อ Nogizaka46 no "No" (乃木坂46の「の」) และปล่อยโฟโตบุ๊กเล่มแรกชื่อ Nogizaka Ha (乃木坂派) โดยปล่อยในเดือนตุลาคม และติดอันดับที่สี่ของการจัดอันดับหนังสือประจำสัปดาห์ของออริคอนด้วยยอดขาย 27,000 เล่ม
ในเดือนกุมภาพันธ์ 2557 โนกิซากะโฟร์ตีซิกซ์ได้จัดคอนเสิร์ตวันเกิดปีที่สองในชื่อ 2nd YEAR BIRTHDAY LIVE ที่โยโกฮามะอารีนา มีผู้ชมทั้งหมด 13,000 คน โดยระหว่างการแสดง วงได้ประกาศการแสดงละครเวที 16 nin no Principal trois (16人のプリンシパル trois) โดยจะทำการแสดงที่โรงละครอากาซากะเอซีทีตั้งแต่วันที่ 30 พฤษภาคมจนถึงวันที่ 15 มิถุนายน และวงได้ปล่อยดีวีดีและบลูเรย์ Nogizaka46 1ST YEAR BIRTHDAY LIVE 2013.2.22 MAKUHARI MESSE โดยติดอันดับที่หนึ่งของชาร์ตดีวีดีประจำสัปดาห์ออริคอนด้วยยอดขาย 12,000 แผ่นในสัปดาห์แรก ในวันที่ 24 กุมภาพันธ์ 2557 ในงาน AKB48 Group Dai Sokaku Matsuri ได้มีการประกาศว่า รินะ อิโกมะ จะเข้าร่วมเป็นสมาชิกเอเคบีโฟร์ตีเอต ทีมบี และ เรนะ มัตสึอิ จากเอสเคอีโฟร์ตีเอต ทีมอี จะควบทีมกับโนกิซากะโฟร์ตีซิกซ์ ในวันที่ 5 กรกฎาคม 2557 วงได้ทำการแสดงนอกประเทศครั้งแรกในงานเจแปนเอ็กซ์โป 2014 ณ กรุงปารีส ประเทศฝรั่งเศส
ในวันที่ 7 มกราคม 2558 โนกิซากะโฟร์ตีซิกซ์ได้ปล่อยอัลบั้มเต็มอัลบั้มแรกชื่อ Toumei na Iro (透明な色) โดยทะยานขึ้นอันดับที่หนึ่งของชาร์ตอัลบั้มประจำสัปดาห์ออริคอน และมียอดขายกว่า 220,000 แผ่น ในเดือนต่อมา วงได้จัดคอนเสิร์ตวันเกิดปีที่สามในชื่อ 3rd YEAR BIRTHDAY LIVE ที่เซบูโดม จังหวัดไซตามะ มีผู้ชมคอนเสิร์ตประมาณ 38,000 คน ในวันที่ 26 มีนาคม 2558 ในงาน AKB48 Spring Concert ~Jikiso Imada Shugyouchu!~ ที่ไซตามะซูเปอร์อารีนา ได้มีการประกาศว่าจะยกเลิกการแลกเปลี่ยนสมาชิกระหว่างรินะ อิโกมะกับเรนะ มัตสึอิ ในวันที่ 20 เมษายน 2558 วงได้มีรายการวาไรตี้โชว์ใหม่ Nogizaka Under Construction (乃木坂工事中, Nogizaka Kōjichū) แทนที่รายการเดิม Nogizakatte, Doko? ในวันที่ 11 กรกฎาคม 2558 ละครเรื่องแรกของวง Hatsumori Bemars (初森ベマーズ) ได้ออกอากาศครั้งแรกทางช่อง TX network  โนกิซากะโฟร์ตีซิกซ์ได้จบปีด้วยการขึ้นแสดงในรายการ เอ็นเอชเค โคฮากุอูตะกัซเซ็ง (เทศกาลดนตรีขาวแดง) เป็นครั้งแรก และร้องเพลงจากซิงเกิลที่ 5 "Kimi no Na wa Kibou" (君の名は希望)
ประวัติ > 2559-2560: รุ่นที่สามและเจแปนเรคอร์ดอะวอดส์

ในวันที่ 20 ถึง 22 กุมภาพันธ์ 2559 โนกิซากะโฟร์ตีซิกซ์ได้ออกรายการโทรทัศน์ทางอินเทอร์เน็ตของตัวเองชื่อ Nogizaka46 4th Anniversary Nogizaka 46 hours TV (乃木坂46 4th Anniversary 乃木坂46時間TV) ซึ่งผลิตและแสดงโดยสมาชิกของวงเองเป็นเวลา 46 ชั่วโมงติดต่อกัน บนเว็บไซต์หกแห่งพร้อมกัน และในสัปดาห์ต่อมา ซิงเกิลที่ 12 ของวง "Taiyou Knock" (太陽ノック) ได้รับเลือกจากงานประกาศรางวัลเจแปนโกลด์ดิสก์อะวอร์ด ในวันที่ 25 พฤษภาคม วงได้ปล่อยอัลบั้มเต็มที่สองชื่อ Sorezore no Isu (それぞれの椅子) โดยทะยานขึ้นอันดับที่หนึ่งของชาร์ตอัลบั้มประจำสัปดาห์ออริคอน โดยวงได้โปรโมตอัลบั้มเต็มชุดที่สองในรายการ 2nd Nogizaka46 Hours TV (2nd 乃木坂46時間TV) ในวันที่ 5 สิงหาคม วงได้ปล่อยโฟโตบุ๊กเล่มที่สองชื่อ 1jikan Okure no I love you. (1時間遅れのI love you.) โดยขายได้ 41,000 เล่มในสัปดาห์แรก และติดอันดับที่หนึ่งของการจัดอันดับหนังสือประจำสัปดาห์ของออริคอน
ในวันที่ 19 กรกฎาคม ถึง 4 กันยายน ได้มีการคัดเลือกสมาชิกรุ่นที่ 3 ในการคัดเลือกผู้สมัครรอบสุดท้าย ผู้สมัคร 13 คนได้เชิญชวนผู้ชมทางอินเทอร์เน็ตผ่านบริการสตรีมมิง SHOWROOM ในวันที่ 4 กันยายน ประกาศว่าผู้สมัคร 12 คนได้ผ่านการคัดเลือกรอบสุดท้ายและ 1 คนที่ปฏิเสธ จากจำนวนผู้สมัครทั้งหมด 48,986 คน ซึ่งมากที่สุดเท่าที่เคยมีมา
งาน 4th YEAR BIRTHDAY LIVE ได้ถูกเลื่อนไปยังสามวันสุดท้ายของ Summer National Tour 2016 เนื่องจากไม่มีสถานที่จัดคอนเสิร์ตจากการปรับปรุงสถานที่สำหรับการจัดการแข่งขันโอลิมปิกฤดูร้อนในปี พ.ศ. 2563 ในวันที่ 9 พฤศจิกายน  วงได้ปล่อยซิงเกิลที่ 16 ชื่อ "Sayonara no Imi" (サヨナラの意味) โดยทะยานขึ้นอันดับที่หนึ่งของชาร์ตซิงเกิลประจำสัปดาห์ออริคอน และมียอดขาย 827,717 ก็อปปีในสัปดาห์แรก และเป็นซิงเกิลแรกของวงที่ได้รับการรับรองระดับ Million จากสมาคมอุตสาหกรรมแผ่นเสียงญี่ปุ่น (RIAJ) และวงได้ขึ้นแสดงในรายการ Kōhaku Uta Gassen เป็นครั้งที่สอง
ในวันที่ 20 ถึง 22 กุมภาพันธ์ 2560 โนกิซากะโฟร์ตีซิกซ์ได้จัดคอนเสิร์ต 5th YEAR BIRTHDAY LIVE เป็นเวลา 3 วันที่ไซตามะซูเปอร์อารีนา โดยในคอนเสิร์ตวันแรกกำหนดให้เป็นวันจบการศึกษาของนานามิ ฮาชิโมโตะในฐานะสมาชิกของโนกิซากะโฟร์ตีซิกซ์ก่อนออกจากวงการบันเทิง ในเดือนพฤษภาคม 2560 วงได้ทำการแสดงละครเวทีจากมังงะชื่อ Asahinagu (あさひなぐ) โดยทำการแสดงที่โตเกียว โอซากะ และไอจิ และในเดือนเดียวกันได้ปล่อยอัลบั้มเต็มที่สาม Umaretekara Hajimete Mita Yume (生まれてから初めて見た夢) ภาพยนตร์เรื่องแรกของที่แสดงโดยโนกิซากะโฟร์ตีซิกซ์ซึ่งดัดแปลงจากมังงะ Asahinagu ออกฉายทั่วประเทศญี่ปุ่นในเดือนกันยายน 2560 โดยเพลงธีมของภาพยนตร์ "Itsuka Dekiru kara Kyou Dekiru" (いつかできるから今日できる) ได้ถูกปล่อยมาเป็นซิงเกิลที่ 19
คอนเสิร์ตฤดูร้อนของวง Summer National Tour 2017 ที่โตเกียว เซ็นได โอซากะ นาโงยะ และนีงาตะ และสิ้นสุดในวันที่ 7 และ 8 พฤศจิกายน ณ โตเกียวโดม โดยมีผู้เข้าชมมากกว่า 55,000 คนต่อวัน ในวันที่ 24 พฤศจิกายน วงได้ทำการแสดงที่ต่างประเทศครั้งที่สองที่งาน C3AFA ประเทศสิงคโปร์ และสิ้นสุดปีด้วยการชนะรางวัลแกรนด์พิกซ์ในงานเจแปนเรคอร์ดอะวอดส์ครั้งที่ 59 ด้วยซิงเกิลที่ 17 "Influencer" (インフルエンサー) และได้ขึ้นแสดงในรายการ Kōhaku Uta Gassen เป็นครั้งที่ 3 ติดต่อกัน
ประวัติ > 2561-ปัจจุบัน: ความสำเร็จระดับนานาชาติและรุ่นที่สี่

ในวันที่ 6 กรกฎาคม ถึง 2 กันยายน คอนเสิร์ต Summer National Tour 2018 ได้ถูกจัดขึ้น โดยรวมถึงคอนเสิร์ต 6th YEAR BIRTHDAY LIVE ในวันที่ 6 ถึง 8 กรกฎาคม ในวันที่ 1 ธันวาคม คอนเสิร์ตเดี่ยวครั้งแรกนอกประเทศถูกจัดขึ้นที่เมอร์เซเดส-เบนซ์อารีนา นครเซี่ยงไฮ้ ในงานเจแปนเรคอร์ดอะวอดส์ครั้งที่ 60 โนกิซากะโฟร์ตีซิกซ์ได้ชนะรางวัลแกรนด์พริกซ์จากซิงเกิลที่ 20 "Synchronicity" (シンクロニシティ) เป็นครั้งที่สองติดต่อกัน ในวันที่ 27 มกราคม 2562 คอนเสิร์ตเดี่ยวนอกประเทศครั้งที่สองถูกจัดขึ้นที่ไทเปอารีนา นครไทเป และหลังจากนั้นได้ประกาศแผนที่จะจัดคอนเสิร์ตสองวันที่เซี่ยงไฮ้ที่เมอร์เซเดส-เบนซ์อารีนา อัลบั้มเต็มชุดที่สี่ Ima ga Omoide ni Naru Made (今が思い出になるまで) ปล่อยในวันที่ 17 เมษายน 2562
บรรดาสมาชิกรุ่นที่หนึ่งได้เริ่มทยอยจบการศึกษาตั้งแต่ปี 2561 เมื่อรินะ อิโกมะ ผู้เป็นเซนเตอร์ของซิงเกิล 6 ซิงเกิลได้จบการศึกษา ในวันสุดท้ายของคอนเสิร์ต 7th YEAR BIRTHDAY LIVE เป็นคอนเสิร์ตจบการศึกษาของสมาชิกรุ่นที่ 1 นานาเซะ นิชิโนะ ผู้เป็นเซนเตอร์และเซนเตอร์ร่วมในซิงเกิล 7 ซิงเกิล ในเดือนมีนาคม มิซะ เอโต ได้จัดคอนเสิร์ตเดี่ยวในฐานะสมาชิกวงครั้งสุดท้าย ในวันที่ 8 กรกฎาคม กัปตันของวง เรกะ ซากุระอิ ประกาศจบการศึกษาและสิ้นสุดการทำกิจกรรมในวันที่ 1 กันยายน 2562 โดยตรงกับวันสุดท้ายของการทัวร์คอนเสิร์ต Summer National Tour 2019 โดยตำแหน่งกัปตันของวงได้รับช่วงต่อโดย มานัตสึ อากิโมโตะ
ในวันที่ 7 มกราคม 2563 ไม ชิราอิชิได้ประกาศแผนการที่จบการศึกษาหลังจากการปล่อยซิงเกิลที่ 25 ต่อมาในวันที่ 28 เมษายน เธอได้ประกาศผ่านบล็อกอย่างเป็นทางการว่า การจบการศึกษาของเธอจะถูกเลื่อนออกไปจนกว่าจะปลอดภัยที่จะจัดคอนเสิร์ตจบการศึกษา เนื่องจากการระบาดทั่วของไวรัสโคโรนา
ในช่วงฤดูร้อน 2561 ได้มีการจัดการคัดเลือกสมาชิกของวงร่วมกับเคยากิซากะโฟร์ตีซิกซ์และฮินาตะซากะโฟร์ตีซิกซ์ ภายหลังการคัดเลือก ได้มีผู้ผ่านการคัดเลือกทั้งหมด 39 คน และมีจำนวน 11 คนที่ได้รับเลือกให้เป็นสมาชิกของโนกิซากะโฟร์ตีซิกซ์รุ่นสี่ ในเดือนกุมภาพันธ์ 2563 เด็กฝึกจากโครงการซากามิจิเค็นชูเซ (Sakamichi Kenshusei; 坂道研修生) จำนวน 5 คน ได้รับเลือกให้เป็นสมาชิกของโนกิซากะโฟร์ตีซิกซ์รุ่นที่สี่
สมาชิก

นับตั้งแต่ก่อตั้งมา โนกิซากะโฟร์ตีซิกซ์มีสมาชิกทั้งหมด 89 คน จากทั้งหมด 5 รุ่น และยังคงเป็นสมาชิกอยู่ 36 คน
ผลงานเพลง

บทความหลัก: รายชื่อผลงานเพลงของโนกิซากะโฟร์ตีซิกซ์
| --- | --- |
 สตูดิโออัลบั้ม 2558: Toumei na Iro (透明な色)  2559: Sorezore no Isu (それぞれの椅子)  2560: Umaretekara Hajimete Mita Yume (生まれてから初めて見た夢)  2562: Ima ga Omoide ni Naru made (今が思い出になるまで):  อัลบั้มรวมเพลง 2561: Boku dake no Kimi ~Under Super Best~ (僕だけの君〜Under Super Best〜)
ผลงานการแสดง > ภาพยนตร์สารคดี

Kanashimi no Wasurekata: Documentary of Nogizaka46 (悲しみの忘れ方 Documentary of 乃木坂46) (2558)
Itsunomanika, Kokoniiru: Documentary of Nogizaka46 (いつのまにか、ここにいる Documentary of 乃木坂46) (2562)
ผลงานการแสดง > ภาพยนตร์ไลฟ์แอกชั่น

Asahinagu (あさひなぐ) (2560)
Eizouken ni wa Te o Dasu na! (映像研には手を出すな！) (2563)
ผลงานการแสดง > รายการโทรทัศน์

Nogizakatte, Doko? (乃木坂って、どこ?) (TV Tokyo, 2554-2558)
Saba Doru (さばドル) (TV Tokyo, 2555)
Nogizaka Romance (乃木坂浪漫) (TV Tokyo, 2555)
NOGIBINGO! (NTV, 2556-2562)
Nogizaka Under Construction (乃木坂工事中) (TV Tokyo, 2558-)
Hatsumori Bemars (初森ベマーズ) (TV Tokyo, 2558)
Nogizaka46 Eigo (乃木坂46えいご) (TBS, 2558-)
Sagara to Kiyoto no Nogizaka Pupupu (サガラとキヨトの乃木坂ぷぷぷ) (TVS, 2558)
My first baito (Fuji TV, 2560-2561)
Zambi (ザンビ) (NTV, 2562)
Watashi no Hatarakikata 〜Nogizaka46 no Double Work Taiken!〜 (私の働き方〜乃木坂46のダブルワーク体験!〜) (Fuji TV, 2561-2562)
Nogizaka 46 no The Dream Baito! 〜Hatarakikata Kaikaku! Yume e no Chōsen!〜 (乃木坂46のザ・ドリームバイト!〜働き方改革!夢への挑戦!〜) (Fuji TV, 2562-)
Nogizaka Doko e (乃木坂どこへ) (NTV, 2562-)
Samu no Koto (サムのこと) (DTV, 2563)
Saru ni au (猿に会う) (DTV, 2563)
ผลงานการแสดง > ละครเวที

16 nin no Principal (16人のプリンシパル) (โรงละครพาร์โก, 2555)
16 nin no Principal deux (16人のプリンシパル deux) (อาซากาซะแอกต์เธียเตอร์ และ โรงละครศิลปะอุเมดะ, 2556)
16 nin no Principal trois (16人のプリンシパル trois) (อาซากาซะแอกต์เธียเตอร์, 2557)
Joshiraku (じょしらく) (AiiA 2.5 เธียเตอร์ โตเกียว, 2558)
Subete no Inu wa Tengoku e Iku (すべての犬は天国へ行く) (AiiA 2.5 เธียเตอร์ โตเกียว, 2558)
Joshiraku 2: Toki Kakesoba (じょしらく弐 〜時かけそば〜) (AiiA 2.5 เธียเตอร์ โตเกียว, 2559)
Hakaba Joshikōsei (墓場、女子高生) (โตเกียวโดมซิตี เธียเตอร์จี-รอสโซ, 2559)
3 nin no Principal (สมาชิกรุ่นที่ 3) (3期生初公演 「3人のプリンシパル」) (AiiA 2.5 เธียเตอร์ โตเกียว, 2560)
Asahinagu (あさひなぐ) (อีเอ็กซ์เธียเตอร์รปปงงิ, 2560)
3 nin no Principal (สมาชิกรุ่นที่ 4) (4期生初公演 「3人のプリンシパル」) (โรงละครซันไชน์, 2562)
รางวัล

ตารางต่อไปนี้เป็นรายชื่อรางวัลใหญ่บางส่วนที่มอบให้กับวง
| ปี | งานประกาศรางวัล | รางวัล | ผลงานที่รับการเสนอชื่อ | ผลลัพธ์ |
| --- | --- | --- | --- | --- |
| 2556 | เจแปนโกลด์ดิสก์อะวอดส์ ครั้งที่ 27 | ศิลปินใหม่แห่งปี (New Artist of the Year) | โนกิซากะโฟร์ตีซิกซ์ | ชนะ |
| 2558 | เจแปนโกลด์ดิสก์อะวอดส์ ครั้งที่ 29 | สุดยอด 5 ซิงเกิล (Best 5 Single) | "Nandome no Aozora ka?" | ชนะ |
| 2559 | เจแปนโกลด์ดิสก์อะวอดส์ ครั้งที่ 30 | สุดยอด 5 ซิงเกิล (Best 5 Single) | "Taiyou Knock" | ชนะ |
| 2560 | เจแปนเรคอร์ดอะวอดส์ ครั้งที่ 59 | แกรนด์พริกซ์ (Grand Prix) | "Influencer" | ชนะ |
| 2560 | เจแปนเคเบิลอะวอดส์ ครั้งที่ 50 | รางวัลดนตรียอดเยี่ยม (Excellent Music Award) | "Influencer" | ชนะ |
| 2560 | เจแปนโกลด์ดิสก์อะวอดส์ ครั้งที่ 31 | สุดยอด 5 ซิงเกิล (Best 5 Single) | "Sayonara no Imi" | ชนะ |
| 2561 | เจแปนเรคอร์ดอะวอดส์ ครั้งที่ 60 | แกรนด์พริกซ์ (Grand Prix) | "Synchronicity" | ชนะ |
| 2561 | เจแปนโกลด์ดิสก์อะวอดส์ ครั้งที่ 32 | สุดยอด 5 ซิงเกิล (Best 5 Single) | "Nigemizu" | ชนะ |
| 2562 | เจแปนโกลด์ดิสก์อะวอดส์ ครั้งที่ 32 | สุดยอด 5 ซิงเกิล (Best 5 Single) | "Synchronicity" | ชนะ |
| 2562 | เจแปนโกลด์ดิสก์อะวอดส์ ครั้งที่ 32 | สุดยอด 5 ซิงเกิล (Best 5 Single) | "Jikochuu de Ikou!" | ชนะ |
| 2562 | เจแปนเรคอร์ดอะวอดส์ ครั้งที่ 61 | รางวัลผลงานยอดเยี่ยม (Excellent Work Award) | "Sing Out!" | ชนะ |
แหล่งข้อมูลอื่น

เว็บไซต์ทางการ
โนกิซากะโฟร์ตีซิกซ์ ที่เฟซบุ๊ก
โนกิซากะโฟร์ตีซิกซ์ ที่เอกซ์ (ทวิตเตอร์)
โนกิซากะโฟร์ตีซิกซ์ ที่ยูทูบ
โนกิซากะโฟร์ตีซิกซ์ทำการแสดงในงานเจแปนเอ็กซ์โป กรุงปารีส ในปี 2557
โนกิซากะโฟร์ตีซิกซ์ทำการแสดงที่ไต้หวันในปี 2562
เจ๊ะอับดุลลาห์ หลังปูเต๊ะ

| เจ๊ะอับดุลลาห์ หลังปูเต๊ะท> ช. |
| --- | --- |


รัฐมนตรีช่วยว่าการกระทรวงสาธารณสุข
ดำรงตำแหน่ง 1 มกราคม พ.ศ. 2501 – 7 สิงหาคม พ.ศ. 2501
นายกรัฐมนตรี: จอมพล ถนอม กิตติขจร
ดำรงตำแหน่ง 23 กันยายน พ.ศ. 2500 – 26 ธันวาคม พ.ศ. 2500
นายกรัฐมนตรี: พจน์ สารสิน
 
ข้อมูลส่วนบุคคล
เกิด: 16 ตุลาคม พ.ศ. 2433 อำเภอละงู จังหวัดสตูล
เสียชีวิต: 25 พฤศจิกายน พ.ศ. 2529 (96 ปี)

เจ๊ะอับดุลลาห์ หลังปูเต๊ะ (16 ตุลาคม พ.ศ. 2433 – 25 พฤศจิกายน พ.ศ. 2529) อดีตรัฐมนตรีหลายกระทรวง และอดีตสมาชิกสภาผู้แทนราษฎรจังหวัดสตูล 5 สมัย
ประวัติ

เจ๊ะอับดุลลาห์ เกิดเมื่อวันที่ 16 ตุลาคม พ.ศ. 2433 เป็นบุตรของนายเจ๊ะมูฮำมัด สะอาด นางเจ๊ะรอมมะห์ หวันสู
เจ๊ะอับดุลลาห์ หลังปูเต๊ะ เสียชีวิตด้วยโรคชรา เมื่อวันที่ 25 พฤศจิกายน พ.ศ. 2529 สิริอายุรวม 96 ปี
การทำงาน

เจ๊ะอับดุลลาห์ เริ่มรับราชการในตำแหน่งเสมียนศาล แขวงละงู เมื่อปี พ.ศ. 2448 แต่ขอลาออกเพื่อไปประกอบอาชีพค้าขายส่วนตัว ต่อมา พ.ศ. 2459 ได้รับการแต่งตั้งให้เป็นที่ปรึกษาด้านศาสนา ประจำอำเภอทุ่งหว้า และกิ่งอำเภอละงู จากนั้น พ.ศ. 2463 ได้เดินทางไปทำงานเป็นนักหนังสือพิมพ์ที่ประเทศอินโดนีเซียและมลายู จนกระทั่งปี พ.ศ. 2469 พระยาสมันต์รัฐบุรินทร์ (ตุ๋ย บินอับดุลลาห์) ได้แต่งตั้งให้เป็นกอฎีทั่วไป ทำหน้าที่ด้านกฎหมายครอบครัวอิสลามล่วงมาปี และ พ.ศ. 2473 มีพระบรมราชโองการให้เป็นดาโต๊ะยุติธรรมประจำศาลจังหวัดสตูล
งานการเมือง

เจ๊ะอับดุลลาห์ ได้รับเลือกตั้งสมาชิกสภาผู้แทนราษฎรครั้งแรก ใน เดือนมกราคม พ.ศ. 2489 และได้รับเลือกติดต่อกัน จนถึง เดือนธันวาคม พ.ศ. 2500 รวม 5 สมัย
เจ๊ะอับดุลลาห์ ได้รับโปรดเกล้าฯ ให้เป็นรัฐมนตรีหลายกระทรวง ได้แก่ เป็นรัฐมนตรีไม่ประจำกระทรวง ในรัฐบาลจอมพลแปลก พิบูลสงคราม เมื่อ พ.ศ. 2491 เป็นรัฐมนตรีช่วยว่าการกระทรวงสาธารณสุข ในรัฐบาลนายพจน์ สารสิน และในรัฐบาลจอมพลถนอม กิตติขจร
งานการเมือง > สมาชิกสภาผู้แทนราษฎร

เจ๊ะอับดุลลาห์ หลังปูเต๊ะ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 จังหวัดสตูล สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 จังหวัดสตูล
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 จังหวัดสตูล
การเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 จังหวัดสตูล สังกัดพรรคเสรีมนังคศิลา
การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จังหวัดสตูล สังกัดพรรคสหภูมิ → พรรคชาติสังคม
เครื่องราชอิสริยาภรณ์

พ.ศ. 2500 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
โบสถ์นักบุญแอนโทนี (โกจจิกเฑ)

| โบสถ์นักบุญแอนโทนี St>  Anthony's Shrine, Kochchikade |
| --- | --- |
โบสถ์นักบุญแอนโทนี
ศาสนา
ศาสนา: โรมันคาทอลิก
สถานะ: ใช้งาน
ที่ตั้ง
ที่ตั้ง: โกตาเหนา, โคลัมโบ, ประเทศศรีลังกา
ที่ตั้งในศรีลังกา
พิกัดภูมิศาสตร์: 6°56′48.8″N 79°51′21.9″E﻿ / ﻿6.946889°N 79.856083°E﻿ / 6.946889; 79.856083
สถาปัตยกรรม
รูปแบบ: สถาปัตยกรรมเรนเนสซองส์ บาโรก
ลงเสาเข็ม: 1806
เสร็จสมบูรณ์: 1828
ทิศทางด้านหน้า: ตะวันออก
โบสถ์นักบุญแอนโทนี (อังกฤษ: St. Anthony's Shrine, Kochchikade) เป็นสักการสถานในศาสนาคริสต์นิกายโรมันคาทอลิก ในสังกัดอัครมุขมณฑลโคลัมโบ ประเทศศรีลังกา โบสถ์แห่งนี้ตั้งอยู่ในย่านโกจจิกเฑ  (Kochchikade) เขตโกตาเหนา (Kotahena) โคลัมโบ สร้างขึ้นเพื่ออุทิศแด่นักบุญแอนโทนีแห่งปาดัว โบสถ์แห่งนี้ได้รับสถานะ "สักการสถานแห่งชาติ" (national shrine) เรลิกสำคัญของโบสถ์นี้คือชิ้นส่วนลิ้นของนักบุญแอนโทนี ซึ่งบรรจุไว้ในกล้องแก้วพร้อมกับรูปปั้นของนักบุญแอนโทนี ซึ่งตั้งอยู่ตรงทางเข้าของโบสถ์
โบสถ์แห่งนี้ตกเป็นเป้าในเหตุระเบิดในประเทศศรีลังกา พ.ศ. 2562
โบราณสถานแห่งเติงเฟิง

| โบราณสถานแห่งเติงเฟิงใน "ใจกลางฟ้าดิน" * |
| --- | --- |
  แหล่งมรดกโลกโดยยูเนสโก
วัดเส้าหลิน
ประเทศ: มณฑลเหอหนาน  จีน
ประเภท: มรดกโลกทางวัฒนธรรม
เกณฑ์พิจารณา: (iii) (vi)
ประวัติการขึ้นทะเบียน
ขึ้นทะเบียน: 2553 (คณะกรรมการสมัยที่ 34)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
โบราณสถานแห่งเติงเฟิง ณ "ใจกลางฟ้าดิน" (อังกฤษ: Historic Monuments of Dengfeng in "The Centre of Heaven and Earth"; จีน: 登封“天地之中”历史建筑群) คือแหล่งมรดกโลกที่ตั้งอยู่ในมณฑลเหอหนาน ประเทศสาธารณรัฐประชาชนจีน
มรดกโลก

เขาอู่ไถได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 34 เมื่อปี พ.ศ. 2552 (ค.ศ. 2010) ที่กรุงบราซิเลีย ประเทศบราซิล ด้วยข้อกำหนดและหลักเกณฑ์ในการพิจารณา ดังต่อไปนี้
(iii) - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
(vi) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์
โนเวย์เอาท์ (2012)

สำหรับเหตุการณ์อื่นๆ ในปี ค.ศ. 2012 ดูที่ อิลิมิเนชั่น แชมเบอร์ (2012)
โนเวย์เอาท์ (2012) (อังกฤษ: No Way Out (2012)) เป็นรายการเพย์-เพอร์-วิว มวยปล้ำอาชีพของ ดับเบิลยูดับเบิลยูอี ที่จัดหลังศึกใหญ่ โอเวอร์เดอะลิมิต (2012) จัดเมื่อวันที่ 17 มิถุนายน ค.ศ. 2012  ณ สนาม ไอโซด เซ็นเตอร์ ในเมือง เอ็สท์ รูเธอร์ฟอร์ด, รัฐนิวเจอร์ซีย์ สหรัฐ โดยแสดงนักมวยปล้ำจาก รอว์ และ สแมคดาวน์ โดยครั้งที่ 12 หลังจากที่ศึกนี้ได้หายไปถึง 3 ปี
ผลการปล้ำ

| # | แมทช์การปล้ำ | กำหนดการปล้ำ | เวลา |
| --- | --- | --- | --- |
| ก่อนเริ่มรายการ | โบรดัส เคลย์ ชนะ เดวิด โอทังกา โดย เคาท์เอาท์ | แมทช์การปล้ำเดี่ยว | 5:43 |
| 1 | เชมัส (c) ชนะ ดอล์ฟ ซิกก์เลอร์ (พร้อมด้วย วิกกี เกร์เรโร) | แมทช์การปล้ำเดี่ยว เพื่อชิงแชมป์ World Heavyweight Championship | 15:10 |
| 2 | ซานติโน มาเรลลา ชนะ ริคาร์โด โรดรีเกซ | แมทช์การปล้ำทักซิโด้ | 4:25 |
| 3 | คริสเตียน (c) ชนะ โคดี โรดส์ | แมทช์การปล้ำเดี่ยว เพื่อชิงแชมป์ WWE Intercontinental Championship | 11:30 |
| 4 | ไพรม์ไทม์เพลเยอส์ (ไทตัส โอนีล และ ดาร์เรน ยัง) ชนะ ปรีโมและเอปีโก, ดิ อูโซส์ (จิมมี อูโซ และ เจย์ อูโซ) และ ไทสัน คิด & จัสติน เกเบรียล | แมทช์การปล้ำแทคทีม 4 เส้า ทีมที่ชนะจะได้เป็นคู่แทคทีมอันดับ 1 ในการชิงแชมป์ WWE Tag Team Championship | 9:30 |
| 5 | เลย์ลา (c) ชนะ เบท ฟีนิกซ์ | แมทช์การปล้ำเดี่ยว เพื่อชิงแชมป์ WWE Divas Championship | 6:57 |
| 6 | ซิน คารา ชนะ ฮูนิโค (พร้อมด้วย กามาโช) | แมทช์การปล้ำเดี่ยว | 5:48 |
| 7 | ซีเอ็ม พังก์ (c) ชนะ เคน และ แดเนียล ไบรอัน | แมทช์การปล้ำ 3 เส้า เพื่อชิงแชมป์ WWE Championship | 18:17 |
| 8 | ไรแบ็ก ชนะ แดน เดลานีย์ และ ร็อบ ไกรมส์ | แมทช์การปล้ำแฮนดิแคป | 1:38 |
| 9 | จอห์น ซีนา ชนะ บิ๊กโชว์ | แมทช์การปล้ำในกรงเหล็ก ถ้าบิ๊กโชว์แพ้ จอห์น โลรีนายติสจะถูกไล่ออก (ตามคำสั่งของวินซ์ แม็กแมน) และถ้าซีนาแพ้ก็จะถูกไล่ออก | 19:24 |
(c) – หมายถึง ยังคงเป็นแชมป์อยู่ก่อนเริ่มแข่งขัน
ดูเพิ่ม

ดับเบิลยูดับเบิลยูอี โนเวย์เอาท์
รายชื่อรายการเพย์-เพอร์-วิวของดับเบิลยูดับเบิลยูอี
แหล่งข้อมูลอื่น

Official No Way Out website
โบบอยบอย เดอะมูฟวี่ 2

| โบบอยบอย เดอะมูฟวี่ 2 |
| --- | --- |
โปสเตอร์ภาพยนตร์ฉบับในประเทศไทย โบบอยบอย เดอะมูฟวี่ 2 ฉายทางเน็ตฟลิกซ์
กำกับ: นิซาม ราซัก
เขียนบท: นิซาม ราซัก อนาส อับดุล อาซิซ
สร้างจาก: โบบอยบอย โดย  นิซาม ราซัก
นักแสดงนำ: นูร์ ฟาเธียห์ ดิแอซ Fadhli Mohd Rawi หว่อง พัค หลิน นิซาม ราซัก Ieesya Isandra อนาส อับดุล อาซิซ Dzubir Mohammed Zakaria Nur Sarah Alisya แย็ป อี จีน หว่อง ไว เคย์
ดนตรีประกอบ: ยูริ หว่อง
บริษัทผู้สร้าง: Animonsta Studios 
ผู้จัดจำหน่าย: Astro Shaw
วันฉาย:  8 สิงหาคม พ.ศ. 2562   30 สิงหาคม พ.ศ. 2562   ฉายในทางเน็ตฟลิกซ์
ความยาว: 110 นาที
ประเทศ: มาเลเซีย
ภาษา: มาเลเซีย
ทุนสร้าง: 7 ล้านริงกิต
ทำเงิน: 30 ล้านริงกิต (7.4 ล้านดอลลาร์สหรัฐ)
ก่อนหน้านี้: โบบอยบอย เดอะมูฟวี่
โบบอยบอย เดอะมูฟวี่ 2 (อังกฤษ: BoBoiBoy Movie 2) เป็นภาพยนตร์ซูเปอร์ฮีโรของประเทศมาเลเซีย เป็นภาคต่อจากภาพยนตร์โบบอยบอย เดอะมูฟวี่ กำกับโดยนิซาม ราซัก เขียนบทโดยนิซาม ราซักและอนาส อับดุล อาซิซ ดนตรีประกอบโดยยูริ หว่อง ผู้สร้างโดยAnimonsta Studios ออกฉายในโรงภาพยนตร์พร้อมกัน 4 ประเทศได้แก่ ประเทศมาเลเซีย ประเทศอินโดนีเซีย ประเทศบรูไนและประเทศสิงคโปร์ วันที่ 8 สิงหาคม พ.ศ. 2562 ออกฉายในโรงภาพยนตร์ในประเทศเวียดนาม วันที่ 30 สิงหาคม พ.ศ. 2562 ส่วนในประเทศไทยฉายในทางเน็ตฟลิกซ์ เสียงภาษาอังกฤษและมาเลเซีย เฉพาะซับไทยเท่านั้น
เรื่องย่อ

โบบอยบอยและเพื่อนๆ ต้องปกป้องพลังเอเลเมนทัลจากวายร้ายยุคโบราณที่กลับมาทวงอำนาจคืนและวางแผนก่อมหันตภัยร้ายทำลายล้างจักรวาล
แหล่งข้อมูลอื่น

↑  "Info Filem BoBoiBoy Movie 2" Illuminasi. 16 July 2019. Retrieved on 19 July 2019.
↑  "|| BoBoiBoy Movie 2 - RM30 MILLION‼ ||" Facebook. 18 October 2019. Retrieved on 18 October 2019.
เซ้นส์ มอร์ คอร์ปอเรชั่น

| --- | --- |

ชื่อเดิม: บริษัท เซ้นส์ เอนเตอร์เทนเมนท์ จำกัด
ประเภท: บริษัทจำกัด
อุตสาหกรรม: การบันเทิง
ก่อตั้ง: 9 ธันวาคม พ.ศ. 2552 (15 ปีก่อน) (2552-12-09)
ผู้ก่อตั้ง: รุ่งธรรม พุ่มสีนิล วราวุธ เจนธนากุล
สำนักงานใหญ่: 600/1-3 หมู่บ้านบี สแควร์ พระราม 9 - เหม่งจ๋าย ซอยสหการประมูล ถนนประชาอุทิศ แขวงวังทองหลาง เขตวังทองหลาง กรุงเทพมหานคร 10230 10310
บุคลากรหลัก: วราวุธ เจนธนากุล (CEO)
ผลิตภัณฑ์: รายการโทรทัศน์, ละครโทรทัศน์, ออนไลน์
เจ้าของ: วราวุธ เจนธนากุล (50%) วรพล เจนธนากุล (30%) วรางคณา เจนธนากุล (20%)
เว็บไซต์: www.zense.co.th
บริษัท เซ้นส์ มอร์ คอร์ปอเรชั่น จำกัด (อังกฤษ: Zense More Corporation Company Limited) เป็นบริษัทผู้ผลิตรายการโทรทัศน์ในประเทศไทย ก่อตั้งโดยวราวุธ เจนธนากุล และ รุ่งธรรม พุ่มสีนิล เมื่อวันที่ 9 ธันวาคม พ.ศ. 2552 โดยปัจจุบัน วราวุธ เจนธนากุล เป็นประธานเจ้าหน้าที่บริหาร มีสำนักงานตั้งอยู่ที่ซอยสหการประมูล ถนนประชาอุทิศ แขวงวังทองหลาง เขตวังทองหลาง กรุงเทพมหานคร เน้นผลิตรายการโทรทัศน์ประเภทเกมโชว์และเรียลลิตี้โชว์ ที่ผลิตและพัฒนารูปแบบรายการเอง และซื้อลิขสิทธิ์รูปแบบรายการจากต่างประเทศเป็นหลัก รวมทั้งผลิตรายการประเภทวาไรตี้, ทอล์กโชว์ และละครโทรทัศน์ ให้กับทางสถานีโทรทัศน์ต่าง ๆ หลายรายการ รวมถึงช่องทางออนไลน์